تورکیه جمهوریتی جمهوررئیسلیک سوزچیسی ابراهیم قلین, آق اوی ملی خوفسیزلیک مشاوری جیک سالیوان و امریکا قوشمه ایالتلری تشقی ایشلر وزیرلیگی سیاسی ایشلر بوییچه مستشاری ویکتوریا نولاند بیلن اوچره شدی.
تورکیه تامانیدن بیریلگن بیاناتده, "اوچره شوو لرده امریکا قوشمه ایالتلری و خلق ارا جامعه نینگ زلزله آرتیدن تورکیه بیلن قیلگن همکارلیگی باعث خرسندچیلیک بیلدیریلدی. ییرقیمیرلش حادثه لریدن تاثیرلنگن منطقه لرنینگ زودلیک بیلن قیته قوریلیشی بوییچه فعالیت لر جدل روشده دوام ایتماقده" دییه قید ایتیلدی.
بیاناتده, تورکیه نینگ ناتو نینگ آچیق ایشیک سیاستی نی قوللب- قوتلیاتگن لیگی, اوچ تامانلمه کیلیشوو دایره سیده سویدن و فنلاند نینگ وعده لری نی بجا کیتیریش بوییچه پروسه نی تیزلشتیره دیگن لیگی حقیده سوز یوریتیلگن لیگی معلوم قیلیندی.
عینی دمده بیاناتده, اوکراین غله سی نینگ دنیا بازار لری گه انتقال ایتدیریلیشی بوییچه کیلیشوو نینگ تمدید ایتیلیشی توغریسیده تورکیه نینگ رولی گه دقت قره تیلرایکن, "تورکیه نینگ پ.ک.ک/پی وای دی/وای پی جی, داعش و فتو کبی ترور تشکیلات لری گه قر شی جدی بیر شکلده کوره شیش گه دوام ایته دیگن لیگی بیلدیریلدی" دییه قید ایتیلدی.
آق اوی تامانیدن بیریلگن بیاناتده ایسه, قلین بیلن سالیوان اورته سیده بولیب اوتگن اوچره شووده ایکّی تامانلمه مناسبت لر دن تشقری منطقه و خلق ارا مقیاسده گی مسئله لر حقیده هم سوز یوریتیلگن لیگی بیلدیریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
